Likumprojekts

**Grozījums Covid-19 infekcijas izplatības pārvaldības likumā**

Izdarīt [Covid-19 infekcijas izplatības pārvaldības likumā](https://likumi.lv/ta/id/315278-covid-19-infekcijas-izplatibas-parvaldibas-likums) (Latvijas Vēstnesis, 2020, 110A., 140., 193., 211A., 247A. nr.; 2021, 58., 63A. nr.) šādu grozījumu:

Papildināt VI nodaļu ar 49.6 pantu šādā redakcijā:

"**49.6 pants**. (1) Ierobežotu intensīvās terapijas resursu izmantošana un pacientu prioritizēšana atbilstoši medicīniskiem kritērijiem Covid-19 infekcijas izplatības laikā tiek veikta, ievērojot uz pierādījumiem balstītus medicīnas principus. Ministru kabinets nosaka ierobežoto intensīvās terapijas resursu izmantošanas un pacientu prioritizēšanas galvenos principus un kritērijus.

(2)Ārstniecības personu profesionālo organizāciju un veselības aprūpes konsultatīvo institūciju izstrādātās rekomendācijas, lai nodrošinātu ar Covid-19 inficēto personu ārstniecības procesu, kā arī rekomendācijas ierobežotu intensīvās terapijas resursu izmantošanai un pacientu prioritizēšanai Covid-19 infekcijas izplatības laikā apstiprina veselības ministrs pēc atzinuma saņemšanas no veselības nozares kompetentās institūcijas. Pēc apstiprināšanas rekomendācijas tiek publicētas Slimību profilakses un kontroles centra tīmekļvietnē, un par tām tiek informētas ārstniecības iestādes, kuras nodrošina ar Covid-19 inficēto personu ārstniecības procesu."

Likums stājas spēkā nākamajā dienā pēc tā izsludināšanas.

Veselības ministrs

D. Pavļuts